*PROJEKTS*

2024.gada \_\_.\_\_\_\_\_\_\_\_\_\_  **Nolikums Nr.\_\_**

APSTIPRINĀTS

ar Daugavpils valstspilsētas pašvaldības domes

20\_\_.gada \_\_.\_\_\_\_\_\_\_\_\_\_\_ lēmumu Nr.\_\_

**Daugavpils valstspilsētas pašvaldības**

**grantu programmas „Impulss” remigrācijas veicināšanai konkursa nolikums**

# I Vispārīgie jautājumi

1. Nolikums nosaka kārtību, kādā piešķir grantu Daugavpils valstspilsētas pašvaldības (turpmāk – Pašvaldība) īstenotās grantu programmas „Impulss” remigrācijas veicināšanai konkursa (turpmāk – konkurss) ietvaros. Konkursu rīko Pašvaldība. Pašvaldība nozīmē kontaktpersonu.
2. Nolikumā lietotie termini:
   1. grants – konkursa ietvaros piešķirts līdzfinansējums komercdarbības veikšanai;
   2. granta pretendents – fiziska persona vai Uzņēmumu reģistrā reģistrēts komersants, kas iesniedzis konkursa pieteikumu;
   3. granta saņēmējs – Uzņēmumu reģistrā reģistrēts komersants, kas noslēdzis līgumu (2.pielikums) ar Pašvaldību;
   4. remigrants – persona (diasporas[[1]](#footnote-1) pārstāvis), kura ir atgriezusies vai pārcēlusies no pastāvīgas dzīves ārzemēs uz pastāvīgu dzīvi Latvijā (Latgales plānošanas reģionā – projekta īstenošanas vietā). Pastāvīgai dzīvei ārzemēs jābūt vismaz diviem gadiem. Atgriešanās vai pārcelšanās brīdim ir jābūt ne vairāk kā divus gadus pirms darbavietas izveidošanas vai uzņēmuma izveidošanas. Atgriešanās faktu persona pašapliecina.
3. Programmas mērķis – stimulēt jaunu uzņēmumu veidošanos un veicināt esošo uzņēmumu attīstību Pašvaldības teritorijā, nodrošinot jaunu produktu un/vai pakalpojumu attīstību, sekmēt saimniecisko darbību Pašvaldības administratīvajā teritorijā, veicināt bezdarba samazināšanu, sekmēt remigrācijas atbalsta pasākumu ieviešanu.
4. Konkursa uzvarētāji iegūst tiesības 30 (trīsdesmit) darba dienu laikā no konkursa rezultātu publiskošanas brīža vietnē [www.daugavpils.lv](http://www.daugavpils.lv) noslēgt līgumu ar Pašvaldību par granta saņemšanu granta saņēmēja izmaksu segšanai no grantu programmas „Impulss” īstenošanai paredzētiem finanšu līdzekļiem.
5. Maksimāli pieļaujamā granta intensitāte ir 75% no atbalstāmajām izmaksām. Katrs atbalstāmo izmaksu postenis tiek finansēts ne vairāk kā 75% apmērā, nepārsniedzot kopējo atbalsta intensitāti.
6. Vienam granta saņēmējam, kurš īstenos remigrācijas atbalsta pasākumus, konkursa pieteikumā paredzēto atbalstāmo izmaksu minimālais granta apmērs ir **no 8000 EUR (astoņi tūkstoši *euro*)** un maksimāli pieļaujamais grants ir **līdz 16000 (sešpadsmit tūkstoši *euro*).**
7. Kopējais šim konkursam paredzētais granta finansējuma apjoms ir **EUR 66 000,00 (sešdesmit seši tūkstoši *euro* nulle centi),** t.sk Pašvaldības budžeta finansējums 33 000,00 (trīsdesmit trīs tūkstoši *euro* nulle centi) un Latgales plānošanas reģiona konkursa “Remigrācijas atbalsta pasākums – uzņēmējdarbības atbalsts” ietvaros piešķirtais finansējums 33 000,00 (trīsdesmit trīs tūkstoši *euro* nulle centi).
8. Pašvaldībai ir tiesības izsludināt grantu programmas “Impulss” konkursa otro kārtu izsludinātā konkursa īstenošanas laikā, šī nolikuma 7. punktā norādītā kopējā finansējuma neizlietošanas gadījumā.
9. Granta apguves laiks ir ne ilgāks par 12 (divpadsmit) mēnešiem kopš līguma par grantu programmas „Impulss” remigrācijas veicināšanai īstenošanu noslēgšanas ar Pašvaldību. Gadījumā, ja objektīvu iemeslu dēļ konkursa pieteikumu neizdevās realizēt viena gada laikā, ar vērtēšanas komisijas lēmumu realizācijas laiku var pagarināt līdz 12 mēnešiem. Termiņa pagarinājumu granta saņēmējs pieprasa vēršoties Pašvaldībā ar rakstisku iesniegumu.
10. Grants tiek piešķirts saskaņā ar Komisijas 2023.gada 13.decembra regulu (ES) Nr.2023/2831 par Līguma par Eiropas Savienības darbību 107. un 108. panta piemērošanu de minimis atbalstam (pieejama: <https://eur-lex.europa.eu/legal-content/LV/TXT/HTML/?uri=OJ:L_202302831>) (turpmāk – Regula). Pašvaldība veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi.
11. Šī konkursa nolikuma ietvaros piešķirto de minimis atbalstu (granta programmas līdzfinansējumu) attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu de minimis atbalstu, neatkarīgi no finansējuma avota.
12. De minimis atbalstu šī nolikuma ietvaros piešķir līdz 2031.gada 30.jūnijam. Pašvaldība uzglabā informāciju par sniegto de minimis atbalstu 10 gadus no brīža, kad ir piešķirts pēdējais atbalsts saskaņā ar šo konkursa nolikumu, savukārt, granta saņēmējs – 10 gadus no līguma par grantu programmas „Impulss” īstenošanu noslēgšanas dienas.
13. Pirms līguma par grantu programmas „Impulss” remigrācijas veicināšanai īstenošanu noslēgšanas granta saņēmējam ir pienākums iesniegt de minimis atbalsta uzskaites sistēmā sagatavoto de minimis veidlapu vai iesniegt de minimis atbalsta uzskaites sistēmāizveidotās un apstiprinātās atbalsta pretendenta veidlapas identifikācijas numuru, ja šī informācija netika norādīta konkursa pieteikumā. Pašvaldība veic de minimis atbalsta piešķiršanu un uzskaiti atbilstoši normatīvajiem aktiem par de minimis atbalsta uzskaites un piešķiršanas kārtību. Pašvaldība pārbauda sagatavoto granta pretendenta veidlapu un granta pretendenta atbilstību attiecīgajiem de minimis atbalstu regulējošo normatīvo aktu nosacījumiem. Pēc līguma noslēgšanas ar granta saņēmēju Pašvaldība veic tā reģistrāciju de minimis atbalsta uzskaites sistēmā, ievērojot normatīvos aktus par de minimis atbalsta uzskaites un piešķiršanas kārtību. Līguma parakstīšanas datums tiek uzskatīts par de minimis atbalsta piešķiršanas brīdi.
14. De minimis atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, kā arī konkursa nolikuma 19.3.1.-19.3.6. apakšpunktos minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar konkursa nolikumu.

# II Konkursa izsludināšana

1. Pašvaldība paziņojumu par Konkursa uzsākšanu publicē Pašvaldības tīmekļa vietnē - www.daugavpils.lv un pašvaldības masu informācijas līdzekļos.
2. Paziņojumā tiek norādīta šāda informācija:
   1. konkursa rīkotājs;
   2. konkursa nosaukums;
   3. konkursa pieteikumu iesniegšanas vieta;
   4. konkursa pieteikumu iesniegšanas termiņš;
   5. kontaktinformācija jautājumu un neskaidrību gadījumā;
   6. norāde par to, kur iespējams iepazīties ar Konkursa nolikumu.
3. Ar Konkursa nolikumu var iepazīties:
   1. Pašvaldības tīmekļvietnē: www.daugavpils.lv;
   2. Pašvaldībā: Krišjāņa Valdemāra ielā 13, Daugavpilī, LV-5401, 204. kabinetā, pirmdienās un ceturtdienās no plkst. 14:00 – 17:00 vai citās darba dienās (iepriekš saskaņojot apmeklējuma laiku pa tālruni 65404226). Kontaktpersona: Daugavpils valstspilsētas pašvaldības iestādes „Daugavpils pašvaldības centrālā pārvalde” Attīstības departamenta Investīciju un starptautisko sakaru nodaļas ekonomiste Dina Kumačeva, e-pasts: dina.kumaceva@daugavpils.lv, tālr.: 654 04226.

# III Granta pretendentam noteiktās prasības

1. Konkursa pieteikumu var iesniegt granta pretendents:
   1. fiziska persona - remigrants, kura apņemas uzsākt un veikt komercdarbību Pašvaldības administratīvajā teritorijā (turpmāk – Daugavpilī);
   2. remigranta dibināts Uzņēmumu reģistrā ierakstīts komersants, kurš apņemas veikt komercdarbību Daugavpilī. Par komersantu, šī punkta izpratnē, tiek uzskatīts arī saimnieciskās darbības veicējs, kas reģistrēts Valsts ieņēmumu dienestā;
   3. komercreģistrā ierakstīts komersants, kurš rada jaunas darbavietas, kur tiek nodarbināti remigranti.
2. Konkursa pieteikumu nevar iesniegt granta pretendents, ja:
   1. tam ir ierosināta tiesiskās aizsardzības procesa lieta, tiek īstenots tiesiskās aizsardzības process vai tam ir pasludināts maksātnespējas process;
   2. pilnā apmērā un normatīvajos aktos noteiktajos termiņos nav samaksājis nodokļus vai citus valsts un pašvaldību noteiktos obligātos maksājumus (parādu summa līdz 150,- EUR (viens simts piecdesmit *euro*) netiek ņemta vērā);
   3. savu saimniecisko darbību plāno veikt:
      1. alkoholisko dzērienu ražošanas un tirdzniecības nozarē;
      2. tabakas izstrādājumu ražošanas un tirdzniecības nozarē;
      3. azartspēļu vai derību nozarē;
      4. ar intīma rakstura izklaidi saistītā nozarē;
      5. ar finanšu un apdrošināšanas pakalpojumiem saistītā nozarē;
      6. nozarē, kas ir saistīta ar vienu vai vairākām šādām preču grupām: šaujamieroči, munīcija; radioaktīvās vielas; ķīmiskās vielas; dzelzs un tērauda ražojumi; atkritumi; mēslošanas līdzekļi, kuriem piemēro muitas procedūru; zāles; narkotisko vielu prekursori; n**āvessoda izpildei, spīdzināšanai vai citādai nežēlīgai, necilvēcīgai vai pazemojošai rīcībai vai sodīšanai paredzētās preces; k**ultūras priekšmeti, kuru izvešanai no Kopienas muitas teritorijas ir nepieciešama izvešanas atļauja; s**avvaļas dzīvnieku un augu sugu īpatņi (CITES preces); s**avvaļas dzīvnieku sugu kažokādas; kaķu un suņu kažokādas; izstrādājumi no roņiem.
3. Grants netiek piešķirts fiziskām personām vai komersantiem, kuru kapitāldaļu turētāju vidū un/vai paraksttiesīgo personu vidū ir personas, kuras (saskaņā ar komercreģistrā reģistrēto informāciju) ir darba tiesiskajās attiecībās ar Daugavpils valstspilsētas pašvaldību un tās iestādēm.
4. Granta pretendents konkursam vienā gadā var pieteikt tikai vienu ideju.
5. Komersants un fiziskā persona, kas iepriekš saņēmusi „Impulss” grantu, nevar pretendēt uz atkārtotu dalību konkursā „Impulss”, t.i., „Impulss” grantu var saņemt tikai vienu reizi.

# IV Atbalstāmās un neatbalstāmās izmaksas

1. Par atbalstāmām (līdzfinansējamām) tiek noteiktas izmaksas, kas tieši saistītas ar šādām vajadzībām:
   1. pamatlīdzekļu iegādei, kas ir tieši un nepastarpināti saistīta ar ražošanas vai pakalpojuma sniegšanas procesu;
   2. izdevumu segšanai, kas saistīti ar atlīdzību (atalgojums, tajā skaitā darba alga, un/vai darba spēka nodokļi (iedzīvotāju ienākuma nodoklis un/vai valsts sociālās apdrošināšanas obligātās iemaksas)) jaunas darba vietas izveidei remigrantam, kas atbilst pilna darba laika slodzei.
      1. Darbavietu skaita pieaugums tiek skatīts pret iepriekšējo kalendāro gadu pirms projekta iesnieguma iesniegšanas dienas:
         1. sīkiem (mikro)[[2]](#footnote-2) un maziem[[3]](#footnote-3) uzņēmumiem - jārada vismaz viena jauna darbavieta. Katru jaunizveidoto darbavietu ir jāsaglabā vismaz vienu gadu no dienas, kad attiecīgā darbavieta pirmo reizi ir nodrošināta;
         2. vidējiem uzņēmumiem[[4]](#footnote-4) - jārada vismaz divas jaunas darbavietas. Katru jaunizveidoto darbavietu ir jāsaglabā vismaz divus gadus no dienas, kad attiecīgā darbavieta pirmo reizi ir nodrošināta;
         3. lieliem uzņēmumiem[[5]](#footnote-5) - jārada vismaz piecas jaunas darbavietas. Katru jaunizveidoto darbavietu ir jāsaglabā vismaz piecus gadus no dienas, kad attiecīgā darbavieta pirmo reizi ir nodrošināta;
      2. Jaunizveidotu remigrantu uzņēmumu gadījumā nav jārada papildu jaunas darbavietas, kā jaunizveidotā darbavieta ir attiecināma tā darbavieta, kurā strādā remigrants, kurš ir izveidojis savu uzņēmumu.
      3. Ja darbavieta ir radīta uzņēmumā, kas veic saimniecisko darbību vismaz 3 gadus, jānodrošina vismaz vidējo algu (pēc CSP iepriekšējā gada datiem) Latgales plānošanas reģionā attiecīgajā nozarē.
      4. Atalgojuma apmērs izveidotajai darbavietai jānodrošina vismaz sākotnējā apmērā visu projekta realizācijas un tā uzraudzības periodu.
2. Par neatbalstāmām izmaksām tiek noteiktas:
   1. izmaksas, kas radušās pirms līguma ar Pašvaldību noslēgšanas;
   2. nekustamā īpašuma (zemes, ēku, telpu) iegādes un nomas izmaksas, būvniecības (visu veidu būvju projektēšana un būvdarbi, kurus veic būvlaukumā vai būvē, lai radītu būvi, novietotu iepriekš izgatavotu būvi vai tās daļu, pārbūvētu, atjaunotu, restaurētu, iekonservētu, nojauktu būvi vai ierīkotu inženiertīklu, kā arī interjera projekti) izmaksas (nav attiecināms uz tehnikas un/vai iekārtu montāžas un uzstādīšanas izmaksām);
   3. mārketinga materiālu izstrādes izmaksas (tai skaitā visa veida reklāma un dalība izstādēs);
   4. konkursa pieteikuma sagatavošanas izmaksas;
   5. darba alga uzņēmumā (nav attiecināms uz darba vietu izveidi remigrantam);
   6. visa veida nodokļi un nodevas (nav attiecināms uz valsts nodevām par preču zīmes vai patenta reģistrāciju);
   7. valūtas maiņas izdevumi;
   8. izmaksas izejmateriālu un citu apgrozāmo līdzekļu iegāde pakalpojuma sniegšanai;
   9. transporta līdzekļu, datortehnikas (datori un monitori), drukas iekārtu (kas paredzētas dokumenta papīra formas kopijas kopēšanas/skenēšanas procesā iegūšanai), sakaru līdzekļu, komunikācijas tehnoloģiju infrastruktūras komponenšu (serveri, disku masīvi un komunikāciju iekārtas), kā arī datu centru un mākoņpakalpojumu iegādes vai nomas izmaksas (izņemot specializētus);
   10. citas izmaksas, izņemot tās, kas iekļautas šī nolikuma 23. punktā.
3. Konkursa vērtēšanas komisija nepiešķir grantu, ja no Konkursa pieteikuma izriet, ka iegādājamās vienības paredzēts izmantot personīgiem nolūkiem.

# V Konkursa pieteikumu noformējums

1. Konkursa pieteikumam jāsastāv no šādām sastāvdaļām:
   1. aizpildīta Konkursa pieteikuma veidlapa (1.pielikums);
   2. aizpildīts peļņas-zaudējumu aprēķins (3.pielikums - norādīts aprēķina paraugs, kas vajadzības gadījumā pielāgojams, lai precīzi atspoguļotu finanšu stāvokli. Pieejams Pašvaldības tīmekļa vietnē). Peļņas-zaudējumu aprēķins aizpildāms par nākošajiem 3 gadiem no līguma noslēgšanas brīža.
   3. esošā/plānotā komersanta projekta pieteikumā noteikto aktivitāšu realizēšanā iesaistīto darbinieku, kapitāldaļu turētāju un/vai paraksttiesīgo personu (valdes un dalībnieku) CV (kompetences un darba apraksts);
   4. de minimis atbalsta uzskaites sistēmā sagatavotā de minimis veidlapa vai pieteikumā norāda sistēmā izveidotās un apstiprinātās atbalsta pretendenta veidlapas identifikācijas numuru;
   5. pieteikumam nepieciešamības gadījumā pievieno arī citu projektu pamatojošo dokumentāciju (nepieciešamie apliecinājumi, sertifikāti, atļaujas, licences, piegādātāju apraksts, nomas līgumi, fotogrāfijas, shēmas, fiziskus preču paraugus u.tml.). Iesniegtos paraugus iespējams saņemt atpakaļ 10 darba dienu laikā pēc Konkursa rezultātu paziņošanas 34.punktā norādītajā vietā;
   6. jāsniedz apliecinājums par atbilstību remigranta statusam un to apliecinoša informācija, piemēram, Pilsonības un migrācijas lietu pārvaldes izdotu izziņu vai citas kompetentas iestādes sniegtās ziņas, izdruku no [www.latvija.lv](http://www.latvija.lv) sadaļas „Mani dati” un cita informācija, kas var apliecināt atgriešanās vai pārcelšanas no pastāvīgas dzīves ārvalstīs uz pastāvīgu dzīvi Latvijā faktu.
2. Ja Konkursa pieteikumu sagatavo papīra formā:
   1. to noformē atbilstoši normatīvajiem aktiem, kas nosaka dokumentu izstrādāšanas prasības[[6]](#footnote-6);
   2. Konkursa pieteikuma lapām jābūt numurētām un sākumā aiz titullapas jāpievieno satura rādītājs;
   3. jāiesniedz viens Konkursa pieteikuma oriģināls un viena kopija elektroniskā formātā. Konkursa pieteikuma elektroniskai versijai jābūt sagatavotai \*.doc, \*.xls vai \*.pdf formātā. Elektroniskā versija iesniedzama datu nesējā, ievietojot to aploksnē kopā ar Konkursa pieteikumu. Konkursa pieteikuma elektroniskās versijas saturam un apjomam pilnībā jāatbilst pieteikuma oriģinālam.
   4. ja kāds no dokumentiem būs iesniegts tikai elektroniski vai tikai oriģinālā eksemplārā, tiks uzskatīts, ka tas nav iesniegts;
   5. to iesniedz aizlīmētā aploksnē, uz kuras drukātiem burtiem un skaidri salasāmi jānorāda sekojoša informācija:
      1. atvērt atļauts tikai grantu konkursa „Impulss” vērtēšanas komisijai;
      2. pieteikums grantu programmas „Impulss” konkursam;
      3. pieteikuma iesniedzēja nosaukums (juridiskām personām) vai vārds, uzvārds (fiziskām personām);
      4. pieteikuma iesniedzēja kontaktinformācija: pasta adrese, tālrunis un e-pasts (priekšpusē).
3. Konkursa pieteikumu var iesniegt elektroniskā dokumenta veidā, parakstot to ar drošu elektronisko parakstu, kas satur laika zīmogu, izmantojot elektronisko pastu.
4. Ja Konkursa pieteikumu sagatavo elektroniska dokumenta formātā:
   1. ievēro normatīvos aktus par elektronisko dokumentu noformēšanu[[7]](#footnote-7);
   2. Konkursa pieteikumu un papildus iesniedzamus dokumentus kopā kā vienu datni paraksta ar drošu elektronisko parakstu, kas satur laika zīmogu.
5. Konkursa pieteikuma oriģināls jāparaksta pieteikuma iesniedzēja pārstāvim, kuram ir paraksta tiesības.
6. Ja Konkursa pieteikumu paraksta persona bez paraksta tiesībām uzņēmumā, ir jāpievieno attiecīga pilnvara.
7. Konkursa pieteikuma papildināšana vai labošana pēc pieteikumu iesniegšanas termiņa nav iespējama.
8. Iesniegtie Konkursa pieteikumi granta pretendentiem netiek izsniegti atpakaļ (neattiecas uz fiziskiem preču paraugiem, ja tādi pievienoti un ja pieteikumā norādīts, ka granta pretendents vēlas tos saņemt atpakaļ).

# VI Konkursa pieteikuma iesniegšana

1. Konkursa pieteikumi iesniedzami personīgi Daugavpils valstspilsētas pašvaldības iestādes „Daugavpils pašvaldības centrālā pārvalde” Attīstības departamentā Krišjāņa Valdemāra ielā 13, Daugavpilī*,* 204. kabinetā no **2024.gada 30.augusta** līdz **2024.gada 15.oktobrim plkst. 1500** vai sūtot ar drošu elektronisko parakstu uz elektroniskā pasta adresi – [attistiba@daugavpils.lv](mailto:attistiba@daugavpils.lv).
2. Konkursa pieteikumi, kas tiks saņemti vēlāk nekā nolikumā minētajā termiņā un ne 34.punktā noteiktajā vietā, netiks izskatīti un neatvērtā veidā tiks atgriezti atpakaļ iesniedzējam.
3. Iesniedzot Konkursa pieteikumu, granta pretendentam ir tiesības saņemt izziņu ar atzīmi par pieteikuma pieņemšanas laiku.

# VII Konkursa pieteikumu vērtēšana un rezultātu pasludināšana

1. Vērtēšana notiek divās kārtās:
   1. pirmajā kārtā tiek noteikta Konkursa pieteikumu atbilstība Administratīvajiem vērtēšanas kritērijiem (4.pielikums). Konkursa pieteikums, kas saņēmis vismaz vienu vērtējumu „Nē”, tiek noraidīts un netiek virzīts uz otro vērtēšanas kārtu;
   2. otrajā kārtā tiek vērtēta Konkursa pieteikuma atbilstība Kvalitātes vērtēšanas kritērijiem (5.pielikums). Vērtēšana notiek izmantojot punktu metodi un tiek vērtēti tikai tie pieteikumi, kas tika virzīti uz otro kārtu.
2. Granta pretendenti tiek vērtēti atsevišķi pa uzņēmējdarbības nozarēm.
3. Vērtēšana notiek katram komisijas loceklim sniedzot savu vērtējumu. No sniegtiem vērtējumiem tiek rēķināts vidējais aritmētiskais, kas tiek noapaļots līdz divām zīmēm aiz komata. Pieteikuma vērtēšanas kopsavilkumu apstiprina visi komisijas locekļi.
4. Vērtēšanas komisijai ir tiesības uzaicināt granta pretendentu klātienē sniegt prezentāciju par iesniegto Konkursa pieteikumu un atbildēt uz Konkursa vērtēšanas komisijas jautājumiem.
5. Granta finansējumu var piešķirt tiem pretendentu pieteikumiem, kuri saņem vairāk par 50% no maksimāli iespējamā punktu skaita. Par Konkursa uzvarētājiem pasludina granta pretendentus, kuri ieguvuši augstāko vidējo punktu skaitu un kuru kopējā granta summa atbilst nolikuma 6.punktā minētajam plānotajam granta finansējumam, ņemot vērā pašvaldības finansējuma apmēru.
6. Ja nav iespējams noteikt precīzu Konkursa pieteikumu vietu kārtību arī 37.punktā norādītājā kārtībā, tad par uzvarētāju vietu sadali lemj Konkursa vērtēšanas komisija balsojot.
7. Konkursa vērtēšanas komisija lēmumu par Konkursa rezultātiem pieņem ne vēlāk kā līdz **2024.gada 31.oktobrim.** Konkursa vērtēšanas komisija ir tiesīga pagarināt galīgo Konkursa lēmuma termiņu.
8. Konkursa vērtēšanas komisijai ir tiesības apstiprināt Konkursa pieteikumu ar papildus nosacījumiem.
9. Konkursa vērtēšanas komisijas lēmums par Konkursa rezultātiem tiek:
   1. publicēts Pašvaldības tīmekļa vietnē - www.daugavpils.lv;
   2. rakstiski paziņots visiem Konkursa uzvarētājiem, nosūtot e-pastu uz Konkursa pieteikumā norādīto e-pasta adresi.
10. Konkursa vērtēšanas komisijai ir tiesības pirms līguma noslēgšanas:
    1. pieprasīt no granta pretendenta papildus skaidrojumu par Konkursa pieteikumā ietverto informāciju;
    2. uzaicināt pretendentu uz prezentāciju,
    3. ar granta pretendenta piekrišanu pārcelt Konkursa pieteikumā norādītās plānotās izmaksu pozīcijas no atbalstāmajām uz neatbalstāmajām izmaksām. Gadījumā, ja granta pretendents nepiekrīt šādai pozīciju pārcelšanai, Pašvaldība neslēdz līgumu ar granta pretendentu.

# VIII Granta piešķiršana

1. No Konkursa rezultātu paziņošanas līdz līguma parakstīšanai aizliegts veikt būtiskas izmaiņas komersanta kapitāldaļu turētāju vidū un/vai paraksttiesīgo personu vidū un konkursa pieteikumā noteikto personu (projekta komandas) sastāvā. Pretējā gadījumā Pašvaldība patur tiesības atcelt lēmumu par tiesībām noslēgt līgumu ar Pašvaldību daļā, kas attiecas uz izmaiņu veikušo granta pretendentu.
2. Līguma darbības laikā būtiskas izmaiņas komersanta kapitāldaļu turētāju vidū un struktūrā, kā arī konkursa pieteikumā noteikto personu (projekta komandas) sastāvā atļauts veikt tikai ar rakstisku konkursa vērtēšanas komisijas piekrišanu. Vērtēšanas komisija pieņem lēmumu uz rakstiska granta saņēmēja iesnieguma pamata.
3. Pirms līguma ar Pašvaldību noslēgšanas konkursa uzvarētājs Pašvaldībā komisijas norādītajā termiņā iesniedz šādu informāciju:
   1. informāciju par dibināto uzņēmumu;
   2. ja tas nav norādīts pieteikumā – uzņēmuma bankas rekvizītus;
   3. informāciju par galvotāju;
   4. de minimis atbalsta uzskaites sistēmā sagatavoto de minimis veidlapu par granta saņēmēju vai iesniegt de minimis atbalsta uzskaites sistēmā izveidotās un apstiprinātās atbalsta pretendenta veidlapas identifikācijas numuru (ja šī informācija netika norādīta konkursa pieteikumā);[[8]](#footnote-8)
   5. un citus dokumentus, atbilstoši konkursa vērtēšanas komisijas lēmumam.
4. Ja granta pretendents norādītajā termiņā (trīsdesmit darba dienu laikā no uzvarētāju paziņošanas) nepieciešamos dokumentus neiesniedz, līgums ar to netiek slēgts un grants netiek izmaksāts. Ja pretendents noteiktajā termiņā ir informējis konkursa vērtēšanas komisiju par neiesniegšanas iemeslu (piemēram, darba nespēja vai citi objektīvi apstākļi) un dokumentāli to apliecinājis, konkursa vērtēšanas komisija lemj par iespējamo līguma slēgšanas termiņa pagarinājumu, atbilstoši saviem ieskatiem, ņemot vērā neiesniegšanas iemeslu.
5. Granta saņēmējam paredzētā granta summa tiek noteikta, pamatojoties uz konkursa vērtēšanas komisijas pieņemto lēmumu.
6. Granta izmaksa notiek trijās daļās:
   1. pirmo granta daļu 20% (divdesmit procentu) apmērā no granta saņēmējam paredzētās granta summas Pašvaldība izmaksā granta saņēmējam 15 (piecpadsmit) darba dienu laikā pēc līguma noslēgšanas;
   2. otro granta daļu - 60% (sešdesmit procenti) no kopējās granta saņēmēja iesniegto izdevumus apliecinošo dokumentu summas, bet ne vairāk kā 60% no granta saņēmējam paredzētās granta summas, ievērojot pieļaujamo granta intensitāti 75% no atbalstāmajām izmaksām, Pašvaldība izmaksā granta saņēmējam 15 (piecpadsmit) darba dienu laikā pēc:
      1. granta saņēmēja ar piegādātājiem par pamatlīdzekļu iegādi noslēgto līgumu saņemšanas un/vai rēķinu saņemšanas, kas ir sagatavoti saskaņā ar konkursa pieteikumu un granta līguma nosacījumiem;
      2. granta saņēmēja iesniegtās pamatojošās dokumentācijas par atlīdzības (atalgojuma) jaunizveidoto darba vietu izdevumiem (darba līgumu, atalgojuma izmaksu un nodokļus par jaunizveidoto darbavietu veidojošu apliecinošu informāciju u.c. attiecināmu dokumentāciju) saņemšanas;
   3. trešo granta daļu atlikušās summas apmērā jeb noslēguma maksājumu Pašvaldība izmaksā granta saņēmējam 30 (trīsdesmit) darba dienu laikā pēc granta saņēmēja pieteikumā norādīto aktivitāšu īstenošanas, iesniegtās gala atskaites (7.pielikums) apstiprināšanas, ievērojot pieļaujamo granta intensitāti 75% no atbalstāmajām izmaksām.
7. Precīzs granta trešās daļas apmērs tiek noteikts pēc līguma izpildes, pamatojoties uz iesniegtajiem izdevumus apliecinošiem dokumentiem. Faktiski izmaksājamā granta apmēru nosaka, ievērojot noteikumus par iepirkuma procedūru un tās piemērošanas kārtību pasūtītāja finansētiem projektiem un saskaņā ar izmaksu izdevumus pamatojošiem dokumentiem.
8. Pašvaldība patur tiesības neizmaksāt grantu, ja granta pretendents:
   1. jebkādā veidā ir maldinājis konkursa rīkotāju;
   2. līdz noteiktā termiņa beigām nav iesniedzis visus prasītos dokumentus;
   3. nav ievērojis šajā nolikumā noteiktos termiņus.
9. Pašvaldībai ir tiesības likt atmaksāt izmaksāto grantu, ja granta saņēmējs:
   1. līguma izpildei piegādātājus nav izvēlējies saskaņā ar normatīvajiem aktiem, kas nosaka iepirkuma procedūras un tās piemērošanas kārtību pasūtītāja finansētiem projektiem;
   2. nav iesniedzis izdevumus apliecinošos vai citus prasītos dokumentus;
   3. nav iesniedzis gala atskaiti līgumā ar Pašvaldību noteiktajā termiņā vai iesniedzis to nepieņemamā formā;
   4. tam piešķirto grantu bez iepriekšējas saskaņošanas izlietojis citu mērķu sasniegšanai nekā norādīts līgumā ar Pašvaldību;
   5. izmantojot vairākus granta pretendentus, veicis līdzekļu apvienošanu viena projekta īstenošanai;
   6. piešķirto grantu lietojis personīgā labuma gūšanai, nevis komercdarbības attīstībai;
   7. līguma darbības laikā nav īstenojis konkursa pieteikumā minētās, tai skaitā konkursa vērtēšanas komisijā saskaņotās izmaiņas, aktivitātes;
   8. pārkāpis citus Konkursa nolikuma un līguma nosacījumus.
10. Iestājoties kādam no 53.punktā minētajiem gadījumiem, 20 (divdesmit) darba dienu laikā pēc Pašvaldības pieprasījuma vēstules saņemšanas, granta saņēmējs atmaksā saņemto grantu Pašvaldības norādītajā kontā.
11. Ja granta pretendents vai granta saņēmējs atsakās no piešķirtā finansējuma vai neizpilda konkursa nolikumā noteiktos nosacījumus, izsludinātā konkursa kārtas periodā konkursa vērtēšanas komisijai ir tiesības piedāvāt pieejamo finansējumu nākamajam pretendentam ar lielāko punktu skaitu.

# IX Granta pretendenta (saņēmēja) tiesības un pienākumi

1. Granta pretendents ir tiesīgs pirms Konkursa pieteikumu iesniegšanas termiņa beigām atsaukt iesniegto konkursa pieteikumu.
2. Granta pretendents ir atbildīgs par Konkursa pieteikumā ietvertās informācijas patiesumu.
3. Granta pretendentam ir pienākums ievērot šī konkursa nolikuma un tā pielikumu prasības, tajā skaitā attiecībā uz galvojumu. Līguma par grantu programmas „Impulss” īstenošanu slēgšanas gadījumā, granta saņēmēja galvotājam jābūt granta saņēmēja valdes loceklim personīgi.
4. Granta pretendentam ne vēlāk kā 5 (piecas) darba dienas līdz pieteikumu iesniegšanas termiņa beigām ir tiesības uzdot Konkursa komisijai jautājumus par šo nolikumu un Konkursa norises kārtību elektroniskā veidā sūtot tos uz kontaktpersonas e-pasta adresi.
5. Granta saņēmējam ir pienākums līguma izpildei izvēlēties piegādātājus saskaņā ar normatīvajiem aktiem, kas nosaka iepirkuma procedūras un tās piemērošanas kārtību pasūtītāja finansētiem projektiem.
6. Granta saņēmējam ir pienākums divu gadu laikā vai nolikumā atsevišķi norādītā periodā pēc noslēguma maksājuma saņemšanas nodrošināt projekta pieteikumā paredzētās darbības, mērķu un rezultātu, kā arī iegādāto pamatlīdzekļu uzturēšanu, nepieļaujot dīkstāvi. Granta saņēmējs iegādātos pamatlīdzekļus uzņem grāmatvedības uzskaitē saskaņā ar grāmatvedību regulējušiem noteikumiem, tie paliek granta saņēmēja īpašumā projekta īstenošanas vietā, nenododot tos valdījumā citām juridiskām vai fiziskām personām.
7. Granta saņēmējam ir pienākums pēcieviešanas periodā (divus gadus no noslēguma maksājuma saņemšanas vai nolikumā atsevišķi norādītā periodā) ik gadu sniegt Pašvaldībai atskaiti par komercdarbības norisi (8.pielikums).
8. Ja tiek pārkāpti Regulas Nr. 2023/2831 nosacījumi, granta saņēmējam ir pienākums atmaksāt Pašvaldībai projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

# X Kontroles mehānisms

1. Pašvaldība pirms atbalsta piešķiršanas pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz Regulas 3.panta 2.punktā noteikto robežlielumu. Viens vienots uzņēmums ir tāds uzņēmums, kas atbilst Regulas 2.panta 2.punktā noteiktajai „viena vienota uzņēmuma” definīcijai.
2. Pašvaldībai ir tiesības līguma darbības laikā un divu gadu laikā pēc noslēguma maksājuma veikšanas vai nolikumā atsevišķi norādītā periodā veikt pārbaudes granta saņēmēja darbības vietā, lai pārliecinātos par:
   1. iegādāto materiālo vērtību atbilstību pieteikumā un līgumā minētajām;
   2. iegādāto materiālo vērtību atrašanos komercdarbības veikšanas vietā;
   3. komercdarbības norisi un atbilstību pieteikumā un līgumā minētajām.
3. Pašvaldībai ir tiesības programmas ieviešanas laikā pieaicināt ekspertus, lai pārliecinātos par aktivitāšu atbilstību konkursa pieteikumā iesniegtai informācijai un tirgus situācijai.
4. Pašvaldībai ir tiesības granta saņēmējam pieprasīt brīvā formā aizpildīt komercdarbības novērtējuma anketu un iesniegt papildu informāciju par Konkursa pieteikumā norādīto aktivitāšu realizācijas gaitu.

# XI Konkursa komisija

1. Konkursa vērtēšanas komisiju apstiprina Pašvaldības domes priekšsēdētājs ar rīkojumu.
2. Konkursa vērtēšanai komisijā var pieaicināt sadarbības partnerus un Pašvaldības kontaktpersonu remigrācijas jautājumos.
3. Konkursa vērtēšanas komisijas locekļi pirms iesniegto pieteikumu atvēršanas paraksta apliecinājumu par datu neizpaušanu trešajām personām un neieinteresētību kāda konkrēta granta pretendenta izvēlē (6.pielikums).
4. Konkursa vērtēšanas komisija visus lēmumus pieņem atklāti balsojot. Vienādu balsu skaita gadījumā izšķirošā ir komisijas priekšsēdētāja balss.
5. Konkursa komisijas kompetencē ietilpst:
   1. sagatavot atbildes uz jautājumiem par grantu programmu „Impulss”;
   2. izvērtēt iesniegtos pieteikumus;
   3. balstoties uz iesniegto Konkursa pieteikumu saturu, noteikt Konkursa uzvarētājus saskaņā ar šo nolikumu;
   4. balstoties uz iesniegto pieteikumu saturu un šo nolikumu, sagatavot līgumus par grantu piešķiršanu un to izlietojuma kontroli;
   5. izskatīt granta saņēmēju iesniegumus un lemt par ierosinātajām izmaiņām ar Pašvaldību noslēgtajos līgumos;
   6. izskatīt un apstiprināt (vai neapstiprināt) gala atskaites;
   7. sniegt priekšlikumus par budžeta izmaiņām gan granta pieteikumos, gan programmā kopumā;
   8. organizēt un veikt līgumu ar pašvaldību izpildes kontroli;
   9. divu gadu laikā no noslēguma maksājumu veikšanas vai nolikumā atsevišķi norādītā periodā, izvērtēt uzņēmēja komercdarbības atbilstību nolikuma un granta līguma nosacījumiem.

# XII Gala atskaite

1. Gala atskaitē iekļaujama vismaz šāda informācija (7.pielikums):
   1. aprakstošā daļa ar informāciju par projekta gaitu, panākumiem un problēmām, ja tādas radušās projekta īstenošanas gaitā;
   2. finanšu pārskats, kurš strukturējams atbilstoši līgumā ar pašvaldību noteiktajai projekta izmaksu tāmei. Finanšu pārskatā iekļaujama informācija arī par granta saņēmēja paša finansējuma, kas izmantots Konkursa pieteikumā noteikto aktivitāšu realizācijai, apjomu un izlietojumu atbalstāmo izmaksu apjomā;
   3. informācija par Konkursa pieteikumā noteikto aktivitāšu realizācijas rezultātā no jauna radītajām darba vietām Pašvaldības administratīvajā teritorijā;
   4. granta saņēmēja turpmāk plānotajām darbībām savas komercdarbības attīstībai.
2. Gala atskaitei jāpievieno apliecinātas atbalstāmo izmaksu izdevumus pamatojošu dokumentu kopijas (līgumi, rēķini, akti, čeki, pavadzīmes u.tml.).
3. Kopijas apliecinājums noformējams atbilstoši Dokumentu juridiskā spēka likumam un Ministru kabineta 2018.gada 04.septembra noteikumiem Nr.588 “Dokumentu izstrādāšanas un noformēšanas kārtība”.
4. Gala atskaiti var iesniegt gan papīra formātā (pievienojot elektronisko versiju), gan elektroniskā dokumenta formātā, kas parakstīts ar drošu elektronisko parakstu.
5. Ja Gala atskaiti sagatavo papīra formātā, tad:
   1. to jānoformē datorrakstā, valsts valodā;
   2. jāiesniedz viens pieteikuma oriģināls papīra formātā un viena kopija elektroniskā formātā (bez elektroniskā paraksta);
   3. Gala atskaites elektroniskās versijas saturam un apjomam pilnībā jāatbilst papīra oriģinālam. Atskaites elektroniskai versijai jābūt sagatavotai \*.doc, \*.xls vai \*.pdf formātā.;
   4. elektroniskā versija iesniedzama datu nesējā;
   5. Gala atskaite ir jāiesniedz atbilstoši Dokumentu juridiskā spēka likumam un Ministru kabineta 2018.gada 04.septembra noteikumiem Nr.588 “Dokumentu izstrādāšanas un noformēšanas kārtība”.
6. Ja Gala atskaiti sagatavo elektroniska dokumenta formātā:
   1. ievēro Elektronisko dokumentu likumu, Ministru kabineta 2005.gada 28. jūnija noteikumus Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”.
   2. Konkursa pieteikumu un papildus iesniedzamus dokumentus kopā kā vienu datni paraksta ar drošu elektronisko parakstu, kas satur laika zīmogu.

# XIII Ikgadējā atskaite par īstenoto komercdarbību

# 

1. Projekta pēcieviešanas periodā (divi gadi no noslēguma maksājuma saņemšanas vai nolikumā atsevišķi norādītā periodā) granta saņēmējs sniedz Pašvaldībai informāciju komercdarbības uzraudzības nodrošināšanai.
2. Granta saņēmēja ikgadējā atskaite par īstenoto komercdarbību iesniedzama atbilstoši 8.pielikumam.
3. Atskaite noformējama un iesniedzama atbilstoši normatīvo aktu un noslēgtā līguma nosacījumiem.

1.pielikums

Daugavpils valstspilsētas pašvaldības

grantu programmas „Impulss” remigrācijas veicināšanai konkursa nolikumam

**Pieteikuma veidlapa**

|  |  |
| --- | --- |
| **D-S%20GERBONIS_m**  **DAUGAVPILS VALSTSPILSĒTAS PAŠVALDĪBAI** |  |

|  |
| --- |
| **Projekta nosaukums:**  [Norādīt īsu nosaukumu ietverot projekta galveno jēgu] |

|  |  |
| --- | --- |
| **\*Aizpilda Daugavpils valstspilsētas pašvaldības iestādes**  **Daugavpils pašvaldības centrālā pārvalde”**  **Attīstības departamenta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | |
| Konkursa pieteikums Nr. \_\_\_\_\_  Saņemts: \_\_\_.\_\_\_.20\_\_. plkst.:\_\_\_:\_\_\_\_ |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **D-S%20GERBONIS_m**  **DAUGAVPILS VALSTSPILSĒTAS PAŠVALDĪBA** | | | **Grantu programma**  **„IMPULSS”** | | |  | |
| **Pieteikuma veidlapa** | | | | | | | |
|  | | | | | | | |
| **Informācija par pretendentu:** | | | | | | | |
| **Pieteikuma iesniedzējs ir:**  Fiziska persona  Juridiska persona | | | | | | | |
|  | | | | | | | |
| **Fiziskai personai** | | | | | | | |
| Vārds, Uzvārds: | |  | | | | | |
| Deklarētā dzīvesvietas adrese: | |  | | | | | |
| Personas kods: | |  | | | | | |
| Tālrunis: |  | E-pasts: | |  | | | |
| Interneta mājaslapas adrese: | |  | | | | | |
|  | |  | | | | | |
| **Juridiskai personai** | |  | | | | | |
| Uzņēmuma pilns nosaukums: | |  | | | | | |
| Juridiskā adrese: | |  | | | | | |
| Faktiskā adrese: | |  | | | | | |
| Vienotais reģistrācijas Nr.: | |  | | | | | |
| Tālrunis: | | E-pasts: | |  | | | |
| Interneta mājaslapas adrese: | |  | | | | | |
| Bankas nosaukums: | |  | | | Bankas kods: | |  |
| Bankas konta numurs: | |  | | | | | |
|  | | | | | | | |
| **Kontaktpersona (ja iesniedzējs ir juridiska persona):** | | | | | | | |
| Vārds, Uzvārds | |  | | | | | |
| Tālrunis: |  | E-pasts: | |  | | | |

|  |  |
| --- | --- |
| **Par de minimis atbalstu (ja iesniedzējs ir saimnieciskās darbības veicējs):** | |
| Lai varētu tikt izvērtēta pieteikuma iesniedzējam viena vienota uzņēmuma[[9]](#footnote-9) līmenī pieejamais de minimis atbalsts līdz de minimis atbalsta regulās noteiktajam limitam, iesniedzējam, kas ir saimnieciskās darbības veicējs, de minimis atbalsta uzskaites sistēmā[[10]](#footnote-10) ir jāsagatavo un jāapstiprina veidlapa | |
| Iesniedzējs pieteikumam pievieno sagatavoto de minimis veidlapu vai norāda sistēmā izveidotās un apstiprinātās atbalsta pretendenta veidlapas identifikācijas numuru | Veidlapas Nr.: |

1. **Informācija par komercdarbības projektu:**

***1.1. Projekta īstenošanas nozare*** *(jānorāda viena projekta īstenošanas nozare)*

NACE 2.red klase \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. ***Paredzētās komercdarbības apraksts:*** *(kopsavilkums par grantu programmas projekta ietvaros veicamajām darbībām, mērķiem un rezultātiem, papildus sniedzot informāciju par saimnieciskās darbības aktivitātēm un nodarbinātību Daugavpilī,* *norādot konkrētu saimnieciskās darbības veikšanas (īstenošanas, struktūrvienības) vietu Daugavpilī, līdz 1000 zīmēm)*

|  |
| --- |
|  |

* 1. ***Projekta mērķis(-i)*** *(līdz 500 zīmēm)*

|  |
| --- |
|  |

***1.3.Plānotās aktivitātes jeb darbības*** *(norādīt informāciju par projekta ietvaros plānotajām aktivitātēm, kāds produkts/pakalpojums projekta ietvaros tiks izveidots/ pilnveidots, apraksts līdz 1500 zīmēm)*

|  |
| --- |
|  |

***1.4. Produkta/pakalpojuma vispārīgs apraksts*** *(Norādīt informāciju par produkta/pakalpojuma komerciālo potenciālu, attīstības plānu, apraksts līdz 5000 zīmēm)*

|  |
| --- |
| ***Produkta vai pakalpojuma komerciālais potenciāls, esošās iestrādnes veiksmīgai projekta realizācijai, tai skaitā izplatīšanai nepieciešamie sertifikāti, atļaujas, licences, piegādātāju apraksts, to izvēles pamatojums, noslēgti īres līgumi.***    ***Izaugsmes iespējas, tai skaitā eksporta potenciāls.***  ***Cenu politika, tai skaitā cenas veidošanas pamatprincipi, izejmateriālu un ražošanas izmaksas, uzcenojums. Jānorāda produkta/pakalpojuma pašizmaksa un cena gala pircējam.***  ***Tehnoloģiskais risinājums, tai skaitā produkta unikalitāte, tehnoloģijas salīdzinājums ar citām alternatīvām, galvenie raksturlielumi.***  ***Mārketinga aktivitātes/Produkta virzība, tai skaitā reklāmas un mārketinga pasākumi, plānotā produkta/pakalpojuma virzība.***  ***Konkurētspēja, tai skaitā salīdzinājums ar konkurentiem, cenas un kvalitatīvās atšķirības.***  ***Tirgus raksturojums/potenciālie klienti.***  ***Inovatīvi risinājumi.*** |

|  |  |  |
| --- | --- | --- |
| ***1.5. Plānotais kopējais projekta īstenošanas ilgums:*** |  |  |
|  |  |
|  | *(pilnos mēnešos)* |

***1.6. Projekta ieviešanas riski*** *(identificēt un raksturot iespējamos projekta ieviešanas riskus (finanšu, vadības, īstenošanas, juridiskos riskus) (ne vairāk kā 1500 zīmes)*

|  |
| --- |
|  |

***1.7. Projekta īstenošanas laikā radītās jaunās darba vietas[[11]](#footnote-11)***

*Projekta īstenošanas laikā radītās jaunās darba vietas konkrētajā uzņēmumā Daugavpils valstspilsētas pašvaldības administratīvajā teritorijā, norādot profesiju nosaukumu. Attiecināms tikai uz pilna laika pastāvīgām darba vietām (ne līgumiem par konkrēta darba veikšanu) uzņēmumā.*

|  |
| --- |
|  |

***1.8. Projekta ieviešanas un vadības kapacitāte*** *(lūdzam norādīt informāciju ar projekta īstenošanā iesaistīto personu galveno pienākumu un kvalifikācijas aprakstu, līdz 2000 zīmēm)*

|  |
| --- |
|  |

***1.9.Vizuālie uzskates materiāli:***

*Norādīt, ja konkursa pieteikumam ir pievienots fizisks paraugs.*

|  |
| --- |
|  |

1. **Komercdarbības projekta finansiālās daļas apraksts**
   1. ***Plānoto izmaksu tāme:***

|  |  |  |  |
| --- | --- | --- | --- |
| **Projekta izmaksu pozīcijas** | **Izmaksas bez PVN (EUR)** | | |
|  | **Granta finansējums**  (ne vairāk kā 75% no katras izmaksu pozīcijas) | **Cits finansējums**  (ne mazāk kā 25% no katras izmaksu pozīcijas) | **Kopā**  (100% katrai pozīcijai) |
| I ATBALSTĀMĀS IZMAKSAS |  |  |  |
| 1. |  |  |  |
| 2. |  |  |  |
| 3. |  |  |  |
| [..] |  |  |  |
| **I Kopējās projekta atbalstāmās izmaksas:** |  |  |  |

|  |  |
| --- | --- |
| II NEATBALSTĀMĀS IZMAKSAS |  |
| 1. PVN Atbalstāmām izmaksām (norādīt uz kurām atbalstāmo izmaksu pozīcijām attiecināms un kādā apjomā) |  |
| 2. |  |
| 3. |  |
| [..] |  |
| **II Kopējās projekta neatbalstāmās izmaksas** |  |

|  |  |
| --- | --- |
| **III Kopējās projekta izmaksas (I + II)** |  |

***2.2. Plānoto izmaksu apraksts (jāapraksta tikai atbalstāmo izmaksu sadaļu).*** *Līgums ar piegādātāju slēdzams un piegādātāju maiņa atļauta tikai ņemot vērā nolikuma 62.punktu.*

|  |  |  |
| --- | --- | --- |
| **Nr. p. k.** | **Izmaksu pozīcija** | **Apraksts**  *(nosaukums, modelis, tehniskie raksturlielumi,* ***iespējamā piegādātāja*** *izvēles pamatojums, salīdzinājums ar citiem piegādātājiem u.tml.)* |
| 1. |  |  |
| 2. |  |  |
| 3. |  |  |

# Projekta finansēšanas plāns

Kopējā projekta īstenošanai nepieciešamā summa un finanšu līdzekļu avoti.

|  |  |  |
| --- | --- | --- |
| **Finanšu avots** | **Kopsumma (EUR)** | **Procentdaļa (%)** |
| Privātie līdzekļi |  |  |
| Grants |  |  |
| Kredīts bankā |  |  |
| Cits |  |  |
| KOPĀ: |  |  |

Pieteikumam jāpievieno aizpildīts un parakstīts peļņas – zaudējumu aprēķins [pielikums nr.3].

1. Projekta pieteicējs -fiziska persona vai komersanta dibinātājs - saskaņā ar Diasporas likumu ir remigrējošais diasporas loceklis (atbilstošo atzīmēt):

|  |  |
| --- | --- |
| Remigrants – persona (diasporas pārstāvis), kura ir atgriezusies vai pārcēlusies no pastāvīgas dzīves ārzemēs uz pastāvīgu dzīvi Latvijā (Latgales plānošanas reģionā – projekta īstenošanas vietā). Pastāvīgai dzīvei ārzemēs jābūt vismaz diviem gadiem. Atgriešanās vai pārcelšanās brīdim ir jābūt ne vairāk kā divus gadus pirms darbavietas izveidošanas vai uzņēmuma izveidošanas. Atgriešanās faktu persona pašapliecina[[12]](#footnote-12): | |
| Jā | Nē |

1. **Parakstot šo pieteikumu apliecinu, ka:**

* ar savu parakstu piekrītu, ka grantu konkursa „Impulss” vērtēšanas komisija veic manu personas datu apstrādi veicot, šajā pieteikumā anketā norādīto datu pārbaudi publiskās un vērtēšanas komisijai pieejamās datu bāzēs;
* visi nolikumā un tā pielikumos minētie noteikumi ir skaidri saprotami un, iesniedzot šo pieteikumu, pieteikuma iesniedzējs tiem piekrīt;
* pieteikuma iesniedzējs atbilst visām konkursa nolikuma prasībām;
* gan pieteikumā, gan pielikumos iekļautā informācija atbilst patiesībai un ir spēkā esoša;
* pieteikuma iesniedzējs ar tiesas lēmumu nav atzīts par maksātnespējīgu, tai skaitā neatrodas sanācijas procesā, tā saimnieciskā darbība nav izbeigta vai, saskaņā ar Uzņēmuma reģistrā pieejamo informāciju, tas neatrodas likvidācijas procesā;
* pieteikuma iesniedzējam pilnā apmērā un normatīvajos aktos noteiktajos termiņos nav nodokļu un citu valsts vai pašvaldību noteiktos obligāto maksājumu parādi;
* savu saimniecisko darbību, kura gūs labumu no de minimis atbalsta, neplānoju alkoholisko dzērienu ražošanas, tabakas izstrādājumu ražošanas, azartspēļu vai derību, ar intīma rakstura izklaidi saistītā vai ar finanšu un apdrošināšanas pakalpojumiem saistītā nozarē vai citās neatbalstāmajās nozarēs. Ja vienlaikus darbojos vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, kā arī konkursa nolikuma 19.3.1.-19.3.6. apakšpunktos minētajās nozarēs, apņemos nodrošināt šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta;
* pieteikuma iesniedzēja saimnieciskā darbība tiek veikta vai ir plānots to veikt Daugavpils valstspilsētas pašvaldības administratīvajā teritorijā;
* pieteikuma iesniedzējs konkursa pieteikuma vērtēšanas gaitā nav centies iegūt konfidenciālu informāciju vai ietekmēt lēmumu pieņemšanas procesu;
* pieteikumā iekļautās atbalstāmās izmaksas nav plānots kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu de minimis atbalstu, neatkarīgi no finansējuma avota;
* pieteikuma iesniedzējs pats vai uzņēmuma kapitāldaļu turētāji un/vai paraksttiesīgās personas nav darba tiesiskajās attiecībās ar Daugavpils valstspilsētas pašvaldību un tās iestādēm.

|  |  |
| --- | --- |
| Vārds, Uzvārds |  |
| Datums un vieta |  |
| Paraksts[[13]](#footnote-13) |  |

2. pielikums

Daugavpils valstspilsētas pašvaldības

grantu programmas „Impulss” remigrācijas veicināšanai konkursa nolikumam

**LĪGUMS Nr. \_\_\_\_\_\_\_\_\_\_ *(projekts)***

**par grantu programmas „Impulss” remigrācijas veicināšanai īstenošanu**

Daugavpilī \_\_\_\_\_\_\_\_\_\_\_\_\_\_\_\_\_\_\_\_\_\_\_

**Daugavpils valstspilsētas pašvaldība**, reģ.Nr.90000077325, tās \_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata (turpmāk – Pašvaldība), no vienas puses, un

**\_\_\_\_\_\_\_\_\_\_\_\_\_\_\_\_\_\_\_,** reģ.Nr.\_\_\_\_\_\_\_\_\_, kuras vārdā saskaņā ar \_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_, (turpmāk – Uzņēmējs), no otras puses, un

*\_\_\_\_\_\_\_\_\_\_\_\_\_\_\_\_\_\_\_****,*** personas kods \_\_\_\_\_\_\_\_\_\_\_\_, deklarētā dzīves vieta:\_\_\_\_\_\_\_\_\_\_\_\_\_\_\_\_\_\_, kā galvotājs, (turpmāk – Galvotājs), no trešās puses, bet turpmāk visi kopā un katrs atsevišķi - „Līdzēji”,

pamatojoties uz grantu programmas „Impulss” konkursa vērtēšanas komisijas lēmumu (\_\_.\_\_.202\_. sēdes protokols Nr. \_\_.), noslēdz šādu līgumu (turpmāk - Līgums):

**1. Līguma priekšmets**

* 1. Pašvaldība izmaksā un Uzņēmējs saņem grantu programmas „Impulss” remigrācijas veicināšanai ietvaros piešķirto līdzfinansējumu Uzņēmēja komercdarbības atbalstam (turpmāk – Grants), īstenojot Uzņēmēja **202\_.gada \_\_\_\_\_\_ konkursa** ietvaros iesniegtajā konkursa pieteikumā Nr. \_\_\_\_\_\_ (turpmāk – Pieteikums) norādītās aktivitātes.
  2. Grants izlietojams tikai un vienīgi atbilstoši Pieteikumam un šajā Līgumā noteiktajiem nosacījumiem. Grants nevar tikt novirzīts neatbalstāmajām nozarēm un darbībām.

**2. Granta apmērs un izmaksas kārtība**

* 1. Granta apmērs ir līdz \_\_\_\_\_\_\_\_ EUR (\_\_\_\_\_\_\_\_\_\_\_\_\_\_). Precīzs Granta apmērs tiek noteikts, pamatojoties uz Uzņēmēja gala atskaitē atspoguļotajām faktiskajām izmaksām, ko apstiprina izdevumus apliecinoši dokumenti.
  2. Pašvaldība izmaksā Uzņēmējam Grantu šādā kārtībā:
     1. pirmo Granta daļu 20% (divdesmit procentu) apmērā no Līguma 2.1.punktā Uzņēmējam paredzētās Granta summas Pašvaldība izmaksā Uzņēmējam 15 (piecpadsmit) darba dienu laikā pēc Līguma noslēgšanas;
     2. otro Granta daļu - 60% (sešdesmit procenti) no kopējās Uzņēmēja iesniegto izdevumus apliecinošo dokumentu summas, bet ne vairāk kā 60% no Uzņēmējam Līguma 2.1.punktā paredzētās Granta summas, ievērojot pieļaujamo granta intensitāti 75% no atbalstāmajām izmaksām, Pašvaldība izmaksā Uzņēmējam 15 (piecpadsmit) darba dienu laikā pēc:
        1. Uzņēmēja ar piegādātājiem par pamatlīdzekļu iegādi noslēgto līgumu un/vai rēķinu saņemšanas, kas ir sagatavoti saskaņā ar konkursa pieteikumu un granta līguma nosacījumiem;
        2. Uzņēmēja iesniegtās pamatojošās dokumentācijas par atlīdzības (atalgojuma) jaunizveidoto darba vietu izdevumiem (darba līgumu, atalgojuma izmaksu un nodokļus par jaunizveidoto darbavietu veidojošo apliecinošu informāciju u.c. attiecināmu dokumentāciju) saņemšanas;
     3. trešo Granta daļu atlikušās summas apmērā jeb noslēguma maksājumu Pašvaldība izmaksā Uzņēmējam 30 (trīsdesmit) darba dienu laikā pēc Uzņēmēja Pieteikumā norādīto aktivitāšu īstenošanas, iesniegtās gala atskaites apstiprināšanas, ievērojot pieļaujamo granta intensitāti 75% no atbalstāmajām izmaksām.
  3. Gadījumā, ja Pašvaldība ir veikusi visas nepieciešamās dokumentu un lietu faktiskā stāvokļa pārbaudes un nav konstatējusi Uzņēmēja komercdarbības norisē neatbilstības Līguma un granta programmas „Impulss” remigrācijas veicināšanai konkursa nolikuma nosacījumiem, tad Pašvaldība veic Līguma 2.2.2.apakšpunktā minētās Granta otrās daļas izmaksu atbilstoši faktiskajām Uzņēmēja izmaksām.
  4. Gadījumā, ja Pašvaldība ir veikusi visas nepieciešamās dokumentu un lietu faktiskā stāvokļa pārbaudes un ir konstatējusi Uzņēmēja komercdarbības norisē neatbilstības Līguma un granta programmas „Impulss” remigrācijas veicināšanai konkursa nolikuma nosacījumiem, Pašvaldībai pēc papildu informācijas un paskaidrojumu saņemšanas un papildu pārbaudes veikšanas Uzņēmēja komercdarbības norises vietā ir tiesības Līguma 2.2.2. un 2.2.3. apakšpunktā minēto Granta otro daļu un/vai trešo daļu izmaksāt pilnā apmērā, daļēji vai neizmaksāt to vispār, kā arī pieprasīt Uzņēmējam atmaksāt Līguma 2.2. punktā minēto Grantu pilnā apmērā vai daļēji.
  5. Gadījumā, ja Pašvaldība konstatē Līguma 4.2.7., 4.2.8. vai 4.2.9. apakšpunktos noteiktos pārkāpumus, Pašvaldībai ir tiesības pieprasīt Uzņēmējam atmaksāt Grantu pilnā apmērā.
  6. Gadījumā, ja Pašvaldība konstatē, ka Uzņēmējs pēcieviešanas periodā nesasniedz vai neuztur Pieteikumā paredzēto projekta ieviešanas rezultātu (komercdarbības norisi), Pašvaldībai ir tiesības pieprasīt Uzņēmējam atmaksāt Grantu pilnā apmērā vai daļēji.

**3. Pašvaldības tiesības un pienākumi**

* 1. Pašvaldībai ir tiesības:
     1. pieprasīt un saņemt no Uzņēmēja visu informāciju par Uzņēmēja no Līguma izrietošo saistību izpildes gaitu, tajā skaitā:
        1. veikt pārbaudes Uzņēmēja komercdarbības norises vietā, lai pārliecinātos par iegādāto materiālo vērtību atrašanos komercdarbības veikšanas vietā, komercdarbības norisi un atbilstību Pieteikumā un līgumā minētajām;
        2. pieprasīt aizpildīt komercdarbības novērtējuma anketu pēc 6 (seši) mēneši ilga projekta ieviešanas perioda, kurā iekļaujama informācija par Pieteikumā ietvertās informācijas atbilstību konkrētā brīža situācijai, un pieprasīt citu papildus informāciju;
     2. pieprasīt un 20 (divdesmit) darba dienu laikā saņemt Granta atmaksu no Uzņēmēja gadījumā, ja Pašvaldībai rodas šaubas par Līguma nosacījumu ievērošanu, tajā skaitā, ja:
        1. Uzņēmējs nav ievērojis Līguma 4.2.1.punkta nosacījumus;
        2. Uzņēmēja rīcībā nav izdevumus apliecinošu dokumentu vai Uzņēmējs nav iesniedzis Pašvaldībai tās pieprasītos dokumentus;
        3. Uzņēmējs nav iesniedzis Pašvaldībai gala atskaiti Līgumā noteiktajā termiņā;
        4. Uzņēmējs tam piešķirto Grantu bez iepriekšējas saskaņošanas ar Pašvaldību izlietojis Līgumā neparedzētiem mērķiem un iekārtu vai pakalpojumu iegādei;
        5. Uzņēmējs, vienojoties ar citiem Granta pretendentiem, veicis līdzekļu apvienošanu viena projekta īstenošanai;
        6. Uzņēmējs piešķirto Grantu izlietojis personīgā labuma gūšanai, nevis komercdarbības attīstībai;
        7. Uzņēmējs Pieteikumā ir ietvēris Pašvaldību maldinošu informāciju;
        8. Pašvaldība divu gadu laikā no noslēguma maksājumu veikšanas ir konstatējusi Līgumā un granta programmas „Impulss” konkursa nolikumā noteikto nosacījumu neievērošanu;
        9. Uzņēmējs projekta realizācijas gaitā nav īstenojis pieteikumā minētās aktivitātes;
        10. Uzņēmējs piešķirto grantu attiecībā uz vienām un tām pašām attiecināmajām izmaksām kumulējis ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu de minimis atbalstu, neatkarīgi no finansējuma avota.
     3. samazināt izmaksājamo Granta summu, ja:
        1. Pašvaldībai iesniegtajos izdevumus apliecinošajos dokumentos iekļautās summas neatbilst tirgus cenai;
        2. Uzņēmējs ir izlietojis mazāku finanšu līdzekļu apjomu par to, kas norādīts Līgumā;
        3. ir saņemts atbilstošs Uzņēmēja iesniegums.
     4. pieprasīt, saņemt un izmantot informāciju par Uzņēmēja komercdarbību grantu programmas „Impulss” publicitātes nolūkos bez saskaņošanas ar Uzņēmēju.
  2. Pašvaldībai ir pienākums:
     1. veikt Granta maksājumus Uzņēmējam saskaņā ar Līgumā noteikto kārtību;
     2. izskatīt gala atskaites un citus Uzņēmēja iesniegumus par Līgumā paredzēto aktivitāšu īstenošanu 30 (trīsdesmit) darba dienu laikā no to saņemšanas Pašvaldībā;
     3. kontrolēt Uzņēmēja rīcības atbilstību grantu programmas „Impulss” konkursa nolikumam;
     4. uzglabāt informāciju par sniegto de minimis atbalstu 10 gadus no brīža, kad ir piešķirts pēdējais atbalsts saskaņā granta programmas „Impulss” konkursa nolikumu.

1. **Uzņēmēja tiesības un pienākumi**
   1. Uzņēmējam ir tiesības:
      1. īstenot aktivitātes, kas minētas Pieteikumā;
      2. saņemt Granta maksājumus no Pašvaldības saskaņā ar Līguma nosacījumiem;
      3. rakstiska iesnieguma formā, norādot pamatotus iemeslus, lūgt veikt izmaiņas Līguma tāmē, nepalielinot Pieteikumā un Līgumā norādīto Granta summu, kā arī nepalielinot nolikumā minēto atbalsta intensitāti. Izmaiņas Līguma tāmē tiek apstiprinātās ar grantu programmas „Impulss” vērtēšanas komisijas lēmumu.
   2. Uzņēmējam ir pienākums:
      1. Līguma izpildei izvēlēties piegādātājus tikai saskaņā ar normatīvajiem aktiem, kas nosaka iepirkuma procedūras un tās piemērošanas kārtību pasūtītāja finansētiem projektiem. Līguma izpildes laikā atļauts mainīt piegādātājus tikai saskaņā ar šī apakšpunkta nosacījumiem par piegādātāju izvēli, ņemot vērā, ka piešķirtā Granta apmēru nedrīkst pārsniegt.
      2. **īstenot visas Pieteikumā noteiktās aktivitātes 1 (viena) gada laikā no Līguma noslēgšanas brīža.** Gadījumā, ja objektīvu iemeslu dēļ projektu neizdevās realizēt viena gada laikā, ar grantu programmas „Impulss” vērtēšanas komisijas lēmumu realizācijas laiku var pagarināt līdz 12 (divpadsmit) mēnešiem. Termiņa pagarinājumu granta saņēmējs pieprasa vēršoties Pašvaldībā ar rakstisku iesniegumu.
      3. ne vēlāk kā 20 (divdesmit) darba dienas pēc Līguma 4.2.2. punktā noteiktā termiņa beigām iesniegt Gala atskaiti par Pieteikumā norādīto aktivitāšu īstenošanu. Gala atskaitē jāiekļauj vismaz šāda informācija:
         1. aprakstošā daļa, īsumā informējot par projekta realizācijas gaitu, panākumiem un problēmām, ja tādas radušās projekta īstenošanas gaitā;
         2. finanšu pārskats, kas strukturējams atbilstoši Līgumā noteiktajai projekta plānotai izmaksu tāmei. Finanšu pārskatā iekļaujama informācija par Granta saņēmēja paša finansējuma, kas izmantots Pieteikumā noteikto aktivitāšu realizācijai, apjomu un izlietojumu;
         3. informācija par Pieteikumā noteikto aktivitāšu realizācijas rezultātā no jauna radītajām darba vietām Daugavpils valstspilsētas pašvaldības administratīvajā teritorijā;
         4. informācija par Uzņēmēja turpmāk plānotajām darbībām savas komercdarbības attīstībai.
      4. Līguma 4.2.3. apakšpunktā minētajai gala atskaitei pievienot Uzņēmēja apliecinātas atbalstāmo izmaksu izdevumus pamatojošu dokumentu kopijas. Par izdevumus apliecinošiem dokumentiem tiek uzskatīti:
         1. maksājuma uzdevums vai bankas izraksts par rēķina apmaksu;
         2. Latvijas Republikas normatīvo aktu kārtībā apstiprināta čeka kopija, ja tiek uzrādīts čeka oriģināls;
         3. Granta saņēmēja apliecinātas rēķinu, līgumu un aktu kopijas;
         4. darba līgums, atalgojuma izmaksu un nodokļus par jaunizveidoto darbavietu nomaksu Valsts ieņēmumu dienestam apliecinoša informācija u.c. attiecināma dokumentācija.
      5. rakstveidā informēt Pašvaldību par Līguma 4.1.3. apakšpunktā noteiktajā kārtībā veiktajām izmaiņām Līguma tāmē, pievienojot šo informāciju gala atskaitei;
      6. ik gadu pēcieviešanas periodā (divi gadi no noslēguma maksājuma saņemšanas vai grantu konkursa „Impulss” remigrācijas veicināšanai nolikumā atsevišķi norādītā periodā) ne vēlāk kā 10 (desmit) darba dienu laikā pēc termiņa iestāšanās iesniegt Pašvaldībā atskaiti par komercdarbības norisi;
      7. nodrošināt Uzņēmēja saimnieciskās darbības veikšanu Daugavpils valstspilsētas pašvaldības administratīvajā teritorijā nepārtraukti divus gadus no Līguma ietvaros veiktā noslēguma maksājuma dienas;
      8. nodrošināt pamatlīdzekļu, ja Pieteikumā paredzēta pamatlīdzekļu iegāde, atrašanos Uzņēmēja saimnieciskās darbības veikšanas vietā Daugavpils valstspilsētas pašvaldības administratīvajā teritorijā no to iegādes brīža līdz termiņam, kas beidzas pēc diviem gadiem no Līguma ietvaros veiktā noslēguma maksājuma dienas;
      9. bez saskaņošanas ar Pašvaldību neveikt izmaiņas Uzņēmēja kapitāldaļu turētāju (dalībnieku, īpašnieku) vidū no Līguma noslēgšanas brīža līdz termiņam, kas beidzas pēc diviem gadiem no Līguma ietvaros veiktā noslēguma maksājuma dienas;
      10. Līguma izpildes laikā radīt darba vietas atbilstoši Pieteikumā ietvertajai informācijai, noslēdzot darba līgumu uz nenoteiktu laiku, un uzturēt tās visu pēcieviešanas periodu (divu gadu laikā pēc noslēguma maksājuma veikšanas vai grantu konkursa „Impulss” remigrācijas veicināšanai nolikumā atsevišķi norādītā periodā);
      11. pēc iespējas īsākā termiņā no Pašvaldības pieprasījuma saņemšanas, bet ne vēlāk kā 10 (desmit) darba dienu laikā sniegt Pašvaldībai visu informāciju, ko tā ir pieprasījusi saskaņā ar Līguma un granta programmas „Impulss” konkursa nolikuma nosacījumiem;
      12. atmaksāt saņemtos Granta maksājumus 20 (divdesmit) darba dienu laikā pēc attiecīgas pieprasījuma vēstules saņemšanas no Pašvaldības;
      13. sniedzot intervijas medijiem vai realizējot citus publicitātes pasākumus, iespēju robežās atsaukties uz grantu programmas „Impulss” sniegto atbalstu no Pašvaldības puses;
      14. uzglabāt informāciju par saņemto de minimis atbalstu 10 (desmit) gadus no Līguma noslēgšanas dienas;
      15. ja Uzņēmējs vienlaicīgi darbojas vienā vai vairākās Regulas Nr.2023/2831 1.panta 1.punkta a), b), c) un d) apakšpunktā minētajās nozarēs, kā arī grantu konkursa „Impulss” remigrācijas veicināšanai nolikuma 19.3.1.-19.3.6. apakšpunktos minētajās neatbalstāmajās nozarēs, nodrošināt šo nozaru darbību vai uzskaites nodalīšanu, lai saskaņā ar Regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar grantu konkursa „Impulss” remigrācijas veicināšanai nolikumu;
      16. ievērot, ka piešķirto Grantu (de minimis atbalstu) attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu de minimis atbalstu, neatkarīgi no finansējuma avota;
      17. ja tiek pārkāpti Regulas Nr. 2023/2831 nosacījumi, atmaksāt Pašvaldībai projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem;
      18. ievērot visas Līguma un grantu konkursa „Impulss” remigrācijas veicināšanai nolikuma prasības.
2. **Līguma termiņš un Līdzēju atbildība**
   1. Līgums ir spēkā līdz no Līguma izrietošo saistību pilnīgai izpildei, tajā skaitā arī to saistību, kas izriet no Līguma 4.2.6., 4.2.7., 4.2.8., 4.2.9. un 4.2.10.apakšpunktu, izpildei.
   2. Galvotājs galvo, kā pats Uzņēmējs ar visu savu kustamo un nekustamo mantu Līguma summas apmērā par Uzņēmējam Līgumā pielīgto saistību izpildi pret Pašvaldību*.*
   3. Gadījumā, ja Uzņēmējs neatmaksā Grantu vai tā daļu Līguma 4.2.12.apakšpunktā noteiktajā termiņā, Pašvaldībai pēc samaksas termiņa iestāšanās ir tiesības, nekavējoties nosūtot rakstisku pieprasījumu Galvotājam, prasīt no Galvotāja Granta vai tā daļas atmaksu Līguma 4.2.12.apakšpunktā noteiktajā termiņā.
3. **Nepārvarama vara**
   1. Neviens no Līdzējiem nav atbildīgs par šajā Līgumā paredzēto pienākumu neizpildi vai nepienācīgu izpildi nepārvaramas varas apstākļu (*force majeure*) rezultātā. Jebkura Līdzēja finanšu līdzekļu nepietiekamība vai tā apakšuzņēmēju pienākumu neizpilde nav uzskatāma par nepārvaramas varas apstākļiem.
   2. Ja iestājas nepārvaramas varas apstākļi, katrs Līdzējs, cik ātri vien iespējams, bet ne vēlāk kā 20 (divdesmit) dienu laikā paziņo pārējiem Līdzējiem par šādu nepārvaramas varas apstākļu iestāšanos un apspriež šī Līguma grozīšanas vai izbeigšanas iespēju.
   3. Gadījumā, ja nepārvaramas varas apstākļi turpinās ilgāk nekā 6 (sešus) mēnešus, Pašvaldībai un Uzņēmējam ir tiesības vienpusēji atkāpties no Līguma, rakstiski informējot par to pārējos Līdzējus.
4. **Citi noteikumi**
   1. Visi Līguma grozījumi un papildinājumi ir jānoformē rakstiski un tie stājas spēkā, kad tos ir parakstījuši visi Līdzēji. Līguma grozījumi un/vai papildinājumi ar to parakstīšanas brīdi kļūst par Līguma neatņemamu sastāvdaļu.
   2. Visos jautājumos, kas nav regulēti Līgumā, Līdzēji vadās no spēkā esošajiem Latvijas Republikas normatīvajiem aktiem.
   3. Visus strīdus un domstarpības, kas rodas Līguma izpildes laikā, Līdzēji risina savstarpēju sarunu ceļā. Strīdi un domstarpības, par kurām nav panākta vienošanās sarunu ceļā 20 (divdesmit) darba dienu laikā no domstarpību rašanās brīža, tiks izskatīti Latvijas Republikas normatīvajos aktos noteiktajā kārtībā.
   4. Uz visiem Pašvaldībai adresētiem dokumentiem jābūt norādei, ka tas adresēts grantu programmai „Impulss”.
   5. Līdzēji vienojas nosūtīt un saņemt Līguma izpildei nepieciešamos datus un informāciju, izmantojot Internet vai citus elektroniskos saziņas līdzekļus (e-pastu u.tml.). Līdzēji saprot un atzīst, ka elektroniska informācijas pārraide, izmantojot Internet vai citus elektroniskos saziņas līdzekļus, ir pakļauta riskam un ka neviens no Līdzējiem nevar garantēt šādu nosūtītu un saņemtu datu un informācijas drošību un konfidencialitāti, nedz arī garantēt, ka šādas datu pārraides nav skāruši vīrusi un/vai tās nav pakļautas citiem riskiem. Līdzēji ar šo atzīst, ka tie nav atbildīgi viens otram, ja šādi elektroniski nosūtītos vai saņemtos datus un informāciju kāda trešā persona izmantos pret kādu no Līdzējiem, kā rezultātā šim Līdzējam rastos kaitējums un/vai zaudējumi.
   6. Atbildīgās kontaktpersonas par šī Līguma izpildi:
      1. no Pašvaldības puses – \_\_\_\_\_\_\_\_, tālr.:\_\_\_\_\_\_\_\_, e-pasta adrese:\_\_\_\_\_\_\_\_;
      2. no Uzņēmēja puses – \_\_\_\_\_\_\_\_, tālr.:\_\_\_\_\_\_\_\_, e-pasta adrese:\_\_\_\_\_\_\_\_;
      3. no Galvotāja puses – \_\_\_\_\_\_\_\_, tālr.:\_\_\_\_\_\_\_\_, e-pasta adrese:\_\_\_\_\_\_\_\_*.*
   7. Līdzēji savlaicīgi un rakstveidā paziņo viens otram par rekvizītu un kontaktinformācijas maiņu.
   8. Šī Līguma sadaļu nosaukumi ir domāti tikai ērtībai, bet ne Līguma satura tulkošanai.
   9. Ja kāds no šī Līguma vai papildlīgumu (ja tādi radīsies) nosacījumiem zaudē spēku, tas nekādi neietekmē pārējo šī Līguma noteikumu spēkā esamību.
   10. Šim Līgumam piemērojami Latvijas Republikas normatīvie akti.
   11. *Līgums sastādīts latviešu valodā uz \_\_\_ (\_\_\_) lapām 3 (trijos) eksemplāros, no kuriem viens glabājas Pašvaldībā, viens pie Uzņēmēja un viens pie Galvotāja. Visiem Līguma eksemplāriem ir vienāds juridisks spēks. VAI Līgums sastādīts latviešu valodā uz \_\_\_ (\_\_\_) lapām n parakstīts ar drošu elektronisko parakstu.*
   12. Šim Līgumam pievienots pielikums – Projekta plānoto izmaksu tāme uz \_ (\_\_\_\_) lapas/-ām. Līguma pielikums ir Līguma neatņemama sastāvdaļa.
5. **Līdzēju rekvizīti**

|  |  |
| --- | --- |
| **Pašvaldība**  Daugavpils valstspilsētas pašvaldība  Reģ.Nr.90000077325  Adrese: K.Valdemāra iela 1, Daugavpils, LV – 5401  Banka:  Konta Nr.  \_\_\_\_\_\_\_\_\_\_\_\_\_\_\_\_\_\_\_\_\_ | **Uzņēmējs**  SIA \_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Galvotājs**

*Vārds, Uzvārds*

*Personas kods*

*Adrese*

**\_\_\_\_\_\_\_\_\_\_\_\_\_\_\_\_\_\_\_\_\_**

3. pielikums

Daugavpils valstspilsētas pašvaldības

grantu programmas „Impulss” remigrācijas veicināšanai konkursa nolikumam

*(pieejams tīmekļa vietnē* [*www.daugavpils.lv*](http://www.daugavpils.lv)*)*





4. pielikums

Daugavpils valstspilsētas pašvaldības

grantu programmas „Impulss” remigrācijas veicināšanai konkursa nolikumam

**Administratīvo vērtēšanas kritēriju veidlapa**

|  |  |  |  |
| --- | --- | --- | --- |
| **Nr.** | **Kritērijs** | **Vērtējums** | |
|  |  | **Jā** | **Nē** |
| 1 | Komercdarbību plānots veikt Daugavpils valstspilsētas pašvaldības administratīvajā teritorijā |  |  |
| 2 | Atbalsts nepārsniegs Komisijas Regulas Nr. 2023/2831 3.panta 2.punktā noteikto maksimālo apmēru EUR 300 000,00 viena vienota uzņēmuma līmenī |  |  |
| 3 | Granta pretendents atbilst Nolikuma 16., 17., 18., 19., 20. punktā definētajām prasībām (t.i - ierobežojumi uz to neattiecas) |  |  |
| 4 | Granta pretendents darbojas atbalstāmās nozarēs un veiks atbalstāmās darbības atbilstoši Regulas Nr. 2023/2831 1. panta 1. punktam |  |  |
| 5 | Konkursa pieteikums iesniegts norādītajā termiņā |  |  |
| 6 | Pieteikums atbilst konkursa nolikuma V sadaļai: - noformēts datorrakstā, valsts valodā; - ievēroti failu formāti; - parakstījusi paraksttiesīgā persona. |  |  |
| 7 | Iesniegta konkursa pieteikuma veidlapa. |  |  |
| 8 | Iesniegts peļņas-zaudējumu aprēķins |  |  |
| 9 | Iesniegts pieteikumā minēto aktivitāšu realizēšanā iesaistīto darbinieku, kapitāldaļu turētāju un/vai paraksttiesīgo personu (valdes un dalībnieku) CV, remigrāciju apliecinoši dokumenti |  |  |
|  | **Lēmums (atbilst/neatbilst):** |  | |

Datums: \_\_\_.\_\_\_.202\_\_.

5. pielikums

Daugavpils valstspilsētas pašvaldības

grantu programmas „Impulss” remigrācijas veicināšanai konkursa nolikumam

Kvalitātes vērtēšanas kritēriji

|  |  |  |  |
| --- | --- | --- | --- |
| **KVALITĀTES KRITĒRIJI** | | Vērtēšanas sistēma |  |
| Ar punktiem | Max. 59 punkti (visu kritēriju kopsumma) |
| **1.** | **Produkta vai/un pakalpojuma komerciālais potenciāls:** | **0 – 15** |  |
| 1.1. | tiek veidots reģionāla mēroga produkts vai/un pakalpojums, iesniedzot pamatojošo dokumentāciju projekta veiksmīgai realizācijai (nepieciešamie sertifikāti, atļaujas, licences, piegādātāju apraksts, īres līgumi u.c.) | 8 – 15 |  |
| 1.2. | tiek veidots produkts vai/un pakalpojums, un ir izvērtētas nepieciešamās iestrādnes veiksmīgai projekta realizācijai | 1 – 7 |  |
| 1.3. | nav izvērtēts un pamatots produkta vai/un pakalpojuma komerciālais potenciāls | 0 |  |
| **2.** | **Produkta vai/un pakalpojuma attīstības plāns:** | **0 – 10** |  |
| 2.1. | ir iesniegts pamatots produkta/ pakalpojuma attīstības plāns, raksturojot izaugsmes iespējas, eksporta potenciālu, cenu politiku, tehnoloģiskos risinājumus, mārketinga aktivitātes | 6 - 10 |  |
| 2.2. | ir iesniegts pamatots produkta/ pakalpojuma attīstības plāns, sniedzot vispārīgu informāciju par produktu/ pakalpojumu | 1 - 5 |  |
| 2.3. | nav iesniegts pamatots produkta/pakalpojuma attīstības plāns | 0 |  |
| **3.** | **Darba vietu skaits uzņēmumā, kas tiks izveidotas grantu konkursa ietvaros** | **1 – 2** |  |
| 3.1. | uzņēmumā radītas 2 vai vairāk darba vietas | 2 |  |
| 3.2. | uzņēmumā radīta 1 darba vieta | 1 |  |
| **4.** | **Atbilstība Daugavpils valstspilsētas un Augšdaugavas novada attīstības programmai 2022.-2027.gadam** | **0 – 10** |  |
| 4.1. | uzņēmums sekmē inovatīvu, energoefektīvu, augstas pievienotās vērtības produktu un pakalpojumu attīstību | 8-10 |  |
| 4.2. | uzņēmums sekmē ražošanas nozares attīstību, uzlabojot ražošanas jaudas, uzsākot jaunu produktu ražošanu | 5-7 |  |
| 4.3. | uzņēmums sekmē pakalpojumu nozares attīstību, uzlabojot esošo pakalpojumu efektivitāti, sniedzot jaunus pakalpojumus | 0-4 |  |
| **5.** | **Projekta ieviešanas komandas kapacitāte un kompetence, spēja sasniegt komerciālus rezultātus:** | **0 - 2** |  |
| 5.1. | Ir nodefinētas visas biznesa idejas realizācijai nepieciešamās kompetences; Projekta vadības grupa un piesaistītā personāla pieredze un kvalifikācija ir atbilstoša projektam, projekta komandai ir iepriekšēja pieredze piešķirtajā atbildības sfērā | 2 |  |
| 5.2. | Projekta ieviešanai ir paredzēti personāla resursi, taču to kapacitāte un funkcijas nav pietiekami detalizēti aprakstīti vai arī trūkst pieredzes tajās sfērās par kuru komandas loceklis atbild | 1 |  |
| 5.3. | Projekta vadības grupai nav pieredzes, nav atbilstošas kvalifikācijas projekta īstenošanai | 0 |  |
| **6.** | **Finanses** | **0 – 10** |  |
| 6.1. | Plānotās izmaksu pozīcijas ir nepieciešamas projekta aktivitāšu īstenošanai, aprēķinātais finansējums ir pilnībā pamatots, tas atbilst projekta mērogam un vajadzībām | 6 - 10 |  |
| 6.2. | Aprēķinātais finansējuma apjoms kopumā ir pamatots, taču atsevišķas izmaksu pozīcijas nav pārliecinošas | 1 - 5 |  |
| 6.3. | Plānotajās izmaksās ir nepilnības, izmaksas nav pamatotas | 0 |  |
| **7.** | **Ilgtspēja** | **0 – 5** |  |
| 7.1. | Peļņas – zaudējumu aprēķins ir pamatots | 1 – 5 |  |
| 7.2. | Peļņas – zaudējumu aprēķins nav pamatots | 0 |  |
| **8.** | **Projekta pieteicējs (fiziska persona vai juridiskās personas dibinātājs) ir remigrants** | 5 |  |

Komisijas loceklis \_\_\_\_\_\_\_\_\_\_\_\_\_\_\_\_\_\_\_

Datums: \_\_\_.\_\_\_.20\_\_.

6. pielikums

Grantu programmas „Impulss ” remigrācijas veicināšanai

konkursa nolikumam

### APLIECINĀJUMS

Es, apakšā parakstījies, apstiprinu, ka esmu iepazinies ar visu informāciju, kas attiecas uz grantu programmas „Impulss” konkursu un apliecinu, ka nav tādu faktu vai apstākļu, kuru dēļ es būtu ieinteresēts kāda pretendenta izvēlē vai darbībā.

Ja vērtēšanas procesā izrādīsies, ka šādi apstākļi eksistē vai ir izveidojušies, es nekavējoties pārtraukšu savu dalību vērtēšanas komisijas darbā.

Būdams vērtēšanas komisijas loceklis, darbošos tikai savu pilnvaru ietvaros, nenonākot interešu konfliktā.

Apņemos līdz konkursa rezultātu paziņošanai neizpaust jebkādu informāciju par pieteikumu vērtēšanas procesu.

Apliecinu, ka visa konfidenciālā un ar iesniegto ideju saturu saistītā informācija, kas nonāks manā rīcībā konkursa laikā, tiks izmantota tikai pieteikumu vērtēšanai un arī pēc konkursa beigām netiks nodota tālāk trešajām personām.

|  |  |
| --- | --- |
| Vārds, uzvārds | Paraksts |
|  |  |

7.pielikums

Daugavpils valstspilsētas pašvaldības

grantu programmas „Impulss” remigrācijas veicināšanai konkursa nolikumam

*GALA ATSKAITES VEIDLAPAS PARAUGS*

Daugavpils valstspilsētas pašvaldībai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Granta saņēmēja \_\_\_\_\_\_\_\_\_\_\_\_\_\_\_

Projekta „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

GALA ATSKAITE

|  |
| --- |
| *Aprakstošā daļa ar informāciju par projekta gaitu, panākumiem un problēmām, ja tādas radušās projekta īstenošanas gaitā:* |
|  |
| *Informācija par projekta pieteikumā noteikto aktivitāšu realizācijas rezultātā no jauna radītajām darba vietām Daugavpils valstspilsētas pašvaldības administratīvajā teritorijā:* |
|  |
| *Granta saņēmēja turpmāk plānotās darbības savas komercdarbības attīstībai:* |
|  |
| *Cita informācija:* |
|  |
| *Finanšu pārskats, kurš strukturējams atbilstoši līgumā ar pašvaldību noteiktajai projekta izmaksu tāmei. Finanšu pārskatā iekļaujama informācija arī par granta saņēmēja paša finansējuma, kas izmantots Konkursa pieteikumā noteikto aktivitāšu realizācijai, apjomu un izlietojumu atbalstāmo izmaksu apjomā:* |

|  |  |  |  |  |  |  |
| --- | --- | --- | --- | --- | --- | --- |
| **Projekta izmaksu pozīcijas** | **Plānotās izmaksas EUR bez PVN** | | | **Faktiskās izmaksas EUR bez PVN** | | |
|  | **Granta finansējums**  (ne vairāk kā 75% no katras izmaksu pozīcijas) | **Cits finansējums**  (ne mazāk kā 25% no katras izmaksu pozīcijas) | **Kopā**  (100% katrai pozīcijai) | **Granta finansējums**  (ne vairāk kā 75% no katras izmaksu pozīcijas) | **Cits finansējums**  (ne mazāk kā 25% no katras izmaksu pozīcijas) | **Kopā**  (100% katrai pozīcijai) |
| I ATBALSTĀMĀS IZMAKSAS |  |  |  |  |  |  |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| [..] |  |  |  |  |  |  |
| **I Kopējās projekta atbalstāmās izmaksas:** |  |  |  |  |  |  |

Iesniedzot gala atskaiti, granta saņēmējs \_\_\_\_\_\_\_\_\_\_\_\_ (turpmāk – Uzņēmējs) apliecina, ka ievēros ar Daugavpils valstspilsētas pašvaldību (turpmāk – Pašvaldība) noslēgtā līguma nosacījumus:

* pēc iespējas īsākā termiņā no Pašvaldības pieprasījuma saņemšanas, bet ne vēlāk kā 10 (desmit) darba dienu laikā sniegt Pašvaldībai visu informāciju, ko tā ir pieprasījusi saskaņā ar Līguma un granta programmas „Impulss” konkursa nolikuma nosacījumiem;
* nodrošināt, lai Uzņēmēja saimnieciskā darbība tiek veikta Pašvaldības administratīvajā teritorijā nepārtraukti divus gadus no Līguma ietvaros veiktā noslēguma maksājuma dienas;
* nodrošināt pamatlīdzekļu, ja Pieteikumā paredzēta pamatlīdzekļu iegāde, atrašanos Uzņēmēja saimnieciskās darbības veikšanas vietā Pašvaldības administratīvajā teritorijā no to iegādes brīža līdz termiņam, kas notek pēc diviem gadiem no Līguma ietvaros veiktā noslēguma maksājuma dienas;
* uzturēt darba vietas atbilstoši Pieteikumā ietvertajai informācijai, saskaņā ar grantu konkursa „Impulss” remigrācijas veicināšanai nolikumā noteikto periodu;
* bez saskaņošanas ar Pašvaldību neveikt izmaiņas Uzņēmēja kapitāldaļu turētāju (dalībnieku, īpašnieku) vidū no Līguma noslēgšanas brīža līdz termiņam, kas notek pēc diviem gadiem no Līguma ietvaros veiktā noslēguma maksājuma dienas;
* atmaksāt saņemtos Granta maksājumus 20 (divdesmit) darba dienu laikā pēc attiecīgas pieprasījuma vēstules saņemšanas no Pašvaldības.

Pielikumā: *apliecinātas atbalstāmo izmaksu izdevumus pamatojošu dokumentu kopijas[[14]](#footnote-14).*

202\_.gada \_\_.\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ (*paraksts, tā atšifrējums, amats*)

8.pielikums

Daugavpils valstspilsētas pašvaldības

grantu programmas „Impulss” remigrācijas veicināšanai konkursa nolikumam

*PROJEKTA PĒCIEVIEŠANAS ATSKAITES PAR KOMERCDARBĪBAS NORISES VEIDLAPAS PARAUGS*

Daugavpils valstspilsētas pašvaldībai

e-pasts: [info@daugavpils.lv](mailto:info@daugavpils.lv)

PROJEKTA PĒCIEVIEŠANAS ATSKAITE PAR KOMERCDARBĪBAS NORISI

|  |  |  |
| --- | --- | --- |
| 1. INFORMĀCIJA PAR GRANTA SAŅĒMĒJU | | |
| Nr. | Norādāmā informācija | |
| 1.1. | Nosaukums |  |
| 1.2. | Projekts nosaukums |  |
| 1.3. | Pārskata gada periods | dd.mm.gggg – dd.mm.gggg |

|  |  |  |
| --- | --- | --- |
| 1. PĀRSKATA GADA REZULTATĪVIE RĀDĪTĀJI | | |
| Nr. | Norādāmā informācija | |
| 2.1. | Vidējais darbinieku skaits[[15]](#footnote-15) |  |
| 2.2. | Neto apgrozījums no pamatdarbības[[16]](#footnote-16) EUR |  |
| 2.3. | Eksporta apjoms no apgrozījuma EUR |  |
| 2.4. | Samaksāto nodokļu apmērs[[17]](#footnote-17) EUR |  |
| 2.5. | Peļņa pēc nodokļu nomaksas EUR |  |
| 2.6. | Bilances kopsumma EUR |  |

|  |
| --- |
| 1. MĒRĶU IZPILDES PROGRESS |
|  |

1. Informācija par projekta ietvaros izveidotajām un iegādātajām vērtībām:

|  |  |  |  |  |
| --- | --- | --- | --- | --- |
| **Nr.**  **p.k.** | **Jautājums** | **Jā** | **Nē** | **Piezīmes** |
| 1. | 2. | 3. | 4. | 5. |
| 1. | Vai projekta ieviešanas laikā izveidotās un iegādātās vērtības pēcieviešanas periodā tiek izmantotas komercdarbības veikšanai? |  |  |  |
| 2. | Vai projekta ieviešanas laikā izveidotās un iegādātās vērtības pēcieviešanas periodā ir pārdotas, ieķīlātas, izīrētas, iznomātas, patapinātas, ieķīlātas vai kā citādi atsavinātas vai apgrūtinātas? |  |  |  |

1. Cita informācija:
2. Pārskatam pievienotie pielikumi:

202\_.gada \_\_.\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (*paraksts, tā atšifrējums, amats*)

1. Atbilstoši Diasporas likumā noteiktajam – diaspora ir ārpus Latvijas pastāvīgi dzīvojošie Latvijas pilsoņi, latvieši un citi, kam ir saikne ar Latviju, kā arī viņu ģimenes locekļi. [↑](#footnote-ref-1)
2. Sīku (mikro) uzņēmumu definē kā uzņēmumu, kurā ir nodarbināti mazāk nekā 10 darbinieki un kura gada apgrozījums un/vai gada bilances kopsumma nepārsniedz EUR 2 miljonus. [↑](#footnote-ref-2)
3. Mazu uzņēmumu definē kā uzņēmumu, kurā ir nodarbināti mazāk nekā 50 darbinieki un kura gada apgrozījums un/vai gada bilances kopsumma nepārsniedz EUR 10 miljonus. [↑](#footnote-ref-3)
4. Vidējo uzņēmumu definē kā uzņēmumu, kam ir mazāk nekā 250 darbinieku un kura gada apgrozījums nepārsniedz EUR 50 miljonus un/vai gada bilances kopsumma nepārsniedz EUR 43 miljonus. [↑](#footnote-ref-4)
5. Lielais uzņēmums ir uzņēmums, kas neatbilst sīko (mikro) uzņēmumu, mazo un vidējo uzņēmumu kategorijai. [↑](#footnote-ref-5)
6. Dokumentu juridiskā spēka likums, Ministru kabineta 2018.gada 4.septembra noteikumi Nr.558 “Dokumentu izstrādāšanas un noformēšanas kārtība”. [↑](#footnote-ref-6)
7. Elektronisko dokumentu likums, 2005.gada 28. jūnija Ministru kabineta noteikumi Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. [↑](#footnote-ref-7)
8. Gadījumā, ja Konkursa uzvarētājs bija fiziskā persona, kas pirms līguma noslēgšanas ar Pašvaldību reģistrējas Uzņēmumu reģistrā kā juridiska persona, atbalsta pretendentam pēc jaunizveidotā uzņēmuma reģistrācijas Uzņēmumu reģistrā jāizveido de minimis atbalsta uzskaites sistēmā jauna veidlapa jaunizveidotajam uzņēmumam, un jāiesniedz Pašvaldībai tā vai veidlapas identifikācijas numurs. [↑](#footnote-ref-8)
9. Viena vienota uzņēmuma skaidrojums pieejams šeit: <https://www.fm.gov.lv/lv/skaidrojosie-materiali> [↑](#footnote-ref-9)
10. De minimis atbalsta pretendents vai de minimis atbalsta saņēmējs de minimis atbalsta uzskaites sistēmai piekļūst, izmantojot Valsts ieņēmumu dienesta Elektroniskajā deklarēšanas sistēmā (turpmāk – VID EDS) piedāvāto autorizācijas un autentifikācijas iespēju. Lietotāju tiesību pārvaldību iespējams veikt VID EDS. [↑](#footnote-ref-10)
11. Ja granta pretendents nodarbinās remigrantu, papildus jāiesniedz informācija par darbinieku un apliecinājumu darbinieka atbilstībai konkursa nolikumā noteiktajam remigranta statusam [↑](#footnote-ref-11)
12. Skatīt Nolikuma 26.6.apakšpunktu. [↑](#footnote-ref-12)
13. Ja pieteikuma iesniedzējs ir juridiska persona, konkursa pieteikumu paraksta persona, kurai, atbilstoši Latvijas Republikas Uzņēmuma reģistra informācijai, ir paraksta tiesības. [↑](#footnote-ref-13)
14. Par izdevumus apliecinošiem dokumentiem tiek uzskatīti:

    1.maksājuma uzdevums vai bankas izraksts par rēķina apmaksu;

    2.Latvijas Republikas normatīvo aktu kārtībā apstiprināta čeka kopija, ja tiek uzrādīts čeka oriģināls;

    3.Granta saņēmēja apliecinātas rēķinu, līgumu un aktu kopijas;

    4. Darba līgums, atalgojuma izmaksu un nodokļus par jaunizveidoto darbavietu nomaksu Valsts ieņēmumu dienestam apliecinoša informācija u.c. attiecināma dokumentācija. [↑](#footnote-ref-14)
15. Vidējais darbinieku skaits tiek noteikts saskaņā ar likuma “Gada pārskatu un konsolidēto gada pārskatu likums” 7.panta 4.daļu. Vidējo darbinieku skaitu aprēķina, saskaitot strādājošos darbiniekus pārskata gada katra mēneša pēdējā datumā un summu dalot ar mēnešu skaitu pārskata gadā. Remigranta nodarbināšanas gadījumā, papildus sniedz informāciju, kas apliecina remigranta nodarbinātību. [↑](#footnote-ref-15)
16. Neto apgrozījums ir realizācijas ieņēmumi no pamatdarbības, saražotās preces un sniegtajiem pakalpojumiem. [↑](#footnote-ref-16)
17. Samaksāto nodokļu apmēra rādītāju aprēķina un norāda par pārskata periodu. [↑](#footnote-ref-17)